b'\n_START_ARTICLE_\nPolitica Mozambicului\n_START_SECTION_\nRamura legislativ\xc4\x83\n_START_PARAGRAPH_\nConsiliul Republicii are 250 de membri, ale\xc8\x99i pentru o perioad\xc4\x83 de cinci ani, prin reprezentare propor\xc8\x9bional\xc4\x83.\n_START_SECTION_\nPartidele politice \xc8\x99i alegerile electorale\n_START_PARAGRAPH_\n\xc3\x8en 1994, \xc3\xaen \xc8\x9bar\xc4\x83 s-au desf\xc4\x83\xc8\x99urat primele alegeri electorale democratice. Joaquim Chissano a fost ales pre\xc8\x99edinte cu 53% din voturi \xc8\x99i a fost votat un Consiliu National cu 250 de membri - 129 deputa\xc8\x9bi FRELIMO,112 deputa\xc8\x9bi RENAMO \xc8\x99i 9 reprezentan\xc8\x9bi ai altor trei partide mai mici, care au format Uniunea Democratic\xc4\x83 (UD). De la formarea lui, \xc3\xaen 1994, Consiliul National a f\xc4\x83cut progrese \xc3\xaen devenirea unui corp independent de executiv. P\xc3\xa2n\xc4\x83 \xc3\xaen 1999, mai mult de jum\xc4\x83tate (53%) din legisla\xc8\x9biv provenea din Consiliu._NEWLINE_Dupa c\xc3\xa2teva \xc3\xaent\xc3\xa2rzieri, \xc3\xaen 1998, \xc3\xaen \xc8\x9bar\xc4\x83 au avut loc primele alegeri locale pentru a furniza reprezentan\xc8\x9bi locali \xc8\x99i ceva autoritate bugetar\xc4\x83 la nivel municipal. Principalul partid de opozi\xc8\x9bie, RENAMO, a boicotat alegerile locale, acuz\xc3\xa2nd defecte \xc3\xaen procesul de alegeri. Independen\xc8\x9bii au contestat alegerile \xc8\x99i au c\xc3\xa2\xc8\x99tigat locuri \xc3\xaen Consiliul municipal. Preze\xc8\x9ba la vot a fost foarte sc\xc4\x83zut\xc4\x83._NEWLINE_\xc3\x8en urma alegerilor electorale locale din 1998, guvernul a decis s\xc4\x83 creeze mai multe locuri pentru opozi\xc8\x9bie, av\xc3\xa2nd \xc3\xaen vedere runda a doua a alegerilor na\xc8\x9bionale multi-partid din 1999. Trec\xc3\xa2nd de Consiliul Na\xc8\x9bional, legea electoral\xc4\x83 a fost rescris\xc4\x83 \xc8\x99i aprobat\xc4\x83 unanim, \xc3\xaen decembrie 1998._NEWLINE_Foarte bine finan\xc8\x9bat de donatori interna\xc8\x9bionali, a fost dezvoltat un sistem foarte bun de \xc3\xaenregistrare a aleg\xc4\x83torilor, din iulie p\xc3\xa2n\xc4\x83 \xc3\xaen septembrie 1999, oferind carduri de aleg\xc4\x83tor la 85% din poten\xc8\x9bialul electoral (peste \xc8\x99apte milioane de aleg\xc4\x83tori)._NEWLINE_A doua rund\xc4\x83 de alegeri generale a avut loc \xc3\xaentre 3-5 decembrie 1999, cu o mare prezen\xc8\x9b\xc4\x83 la vot. Observatorii interna\xc8\x9bionali \xc8\x99i cei locali au declarat c\xc4\x83 procesul de votare a fost bine organizat \xc8\x99i a fost corect. At\xc3\xa2t opozi\xc8\x9bia, c\xc3\xa2t \xc8\x99i observatorii, ulterior, au acuzat probleme \xc3\xaen procesul de intabulare, care, spun ei, ar fi putut schimba rezultatul. \xc3\x8en final, observatorii interna\xc8\x9bionali, c\xc3\xa2t \xc8\x99i cei autohtoni au ajuns la concluzia c\xc4\x83 rezultatul votului reflect\xc4\x83 voin\xc8\x9ba poporului._NEWLINE_Pre\xc8\x99edintele Chissano a c\xc3\xa2\xc8\x99tigat alegerile av\xc3\xa2nd cu 4% mai multe voturi dec\xc3\xa2t candidatul coali\xc8\x9biei Electorale Unite RENAMO, Afonso Dhlakama, \xc3\xaencep\xc3\xa2ndu-\xc8\x99i mandatul \xc3\xaen ianuarie 2000. FRELIMO \xc8\x99i-a \xc3\xaembun\xc4\x83t\xc4\x83\xc8\x9bit majoritatea \xc3\xaen Consiliul National cu 133 din 250 de locuri. Coali\xc8\x9bia RENAMO-UE a c\xc3\xa2\xc8\x99tigat 116 locuri, unul a fost independent, iar cele trei partide nu au fost reprezentate._NEWLINE_Coali\xc8\x9bia opozi\xc8\x9biei nu a acceptat rezultatul Comisiei Electorale Na\xc8\x9bionale al votului preziden\xc8\x9bial \xc8\x99i a f\xc4\x83cut o pl\xc3\xa2ngere la Curtea Suprem\xc4\x83. O lun\xc4\x83 dup\xc4\x83 alegeri, curtea a respins pl\xc3\xa2ngerea opozi\xc8\x9biei \xc8\x99i a validat rezultatul alegerilor. Opozi\xc8\x9bia nu a mai f\xc4\x83cut o pl\xc3\xa2ngere \xc3\xaen leg\xc4\x83tur\xc4\x83 cu alegerile legislative._NEWLINE_A doua rund\xc4\x83 de alegeri electorale locale, implic\xc3\xa2nd 33 de municipii cu 2.4 milioane de aleg\xc4\x83tori \xc3\xaenregistra\xc8\x9bi, a avut loc \xc3\xaen noiembrie 2003. Aceasta a fost prima dat\xc4\x83 c\xc3\xa2nd FRELIMO,RENAMO-UE \xc8\x99i partidele independente au concurat f\xc4\x83r\xc4\x83 boicoturi semnificative. Prezen\xc8\x9ba de 24% a fost mult mai semnificant\xc4\x83 fa\xc8\x9b\xc4\x83 de cea de 15% din prima rund\xc4\x83 de alegeri municipale. FRELIMO a c\xc3\xa2\xc8\x99tigat 28 de posturi de primar \xc8\x99i majoritatea \xc3\xaen 29 de Consilii municipale, \xc3\xaen timp ce RENAMO a c\xc3\xa2\xc8\x99tigat 5 posturi de primar \xc8\x99i majoritatea \xc3\xaen 4 Consilii municipale. Votul s-a desf\xc4\x83\xc8\x99urat \xc3\xaentr-o maniera ordonat\xc4\x83, f\xc4\x83r\xc4\x83 incidente violente. Chiar \xc8\x99i a\xc8\x99a, perioada imediat urm\xc4\x83toare alegerilor a fost marcat\xc4\x83 de obiec\xc8\x9bii referitoare la vot, \xc3\xaenregistrarea candidatului \xc8\x99i votul de intabulare, precum \xc8\x99i o mai mare transparen\xc8\x9b\xc4\x83._NEWLINE_\xc3\x8en mai 2004, guvernul a aprobat o nou\xc4\x83 lege a alegerilor generale, care con\xc8\x9binea nout\xc4\x83\xc8\x9bi bazate pe experien\xc8\x9ba alegerilor municipale din 2003. Alegerile preziden\xc8\x9biale \xc8\x99i ale Consiliului Na\xc8\x9bional au avut loc \xc3\xaen 1-2 decembrie 2004. Candidatul FRELIMO, Armando Guebuza, a c\xc3\xa2\xc8\x99tigat cu 64% din totalul voturilor. Oponentul s\xc4\x83u, Afonso Dhlakama din RENAMO, a primit 32% din voturi. FRELIMO a c\xc3\xa2\xc8\x99tigat 160 de locuri \xc3\xaen parlament. Coali\xc8\x9bia dintre RENAMO \xc8\x99i c\xc3\xa2teva partide mai mici au c\xc3\xa2\xc8\x99tigat celelalte 90 de locuri r\xc4\x83mase. Armando Guebuza a fost numit pre\xc8\x99edinte al Mozambicului pe 2 februarie 2005.\n_START_SECTION_\nRamura judiciar\xc4\x83\n_START_PARAGRAPH_\nRamura judiciar\xc4\x83 cuprinde o Curte Suprem\xc4\x83 \xc8\x99i cur\xc8\x9bi municipale, de districte \xc8\x99i provinciale.\n_START_SECTION_\nRamura administrativ\xc4\x83\n_START_PARAGRAPH_\nMozambic este divizat\xc4\x83 \xc3\xaen 10 provincii: Cabo Delgado,Gaza, Inhambane, Manica, Maputo, Nampula, Niassa, Sofala, Tete, Zambezia.'